 Aịzaya 2  Ihe Aịzaya nwa Emọz hụrụ nọhụụ banyere Juda na Jeruselem:Ọ ga-eru noge ikpeazụ na a ga-eme ka ugwu nke ụlọ Jehova guzosie ike nebe dị elu karịa ugwu ukwu niile, a ga-ebulikwa ya ka ọ dị elu karịa ugwu nta niile; mba niile ga-enubakwa nime ya.Ọtụtụ ndị ga-ejekwa wee sị: Bịanụ ka anyị gbagoo nugwu Jehova, nụlọ Chineke nke Jekọb; ọ ga-akụziri anyị ụzọ ya, anyị ga-ejekwa ije nụzọ ya. Nihi na ọ bụ na Zayọn ka iwu ga-esi pụta, okwu Jehova ga-esikwa na Jeruselem pụta.Ọ ga-ekpe ikpe netiti mba niile, doziekwara ọtụtụ ndị okwu ha. Ha ga-akpụgharịkwa mma agha ha ka ha bụrụ mma ogè, kpụgharịakwa ube ha ka ha bụrụ mma ịkwa osisi. Mba agaghị ebuli mma agha buso mba ọzọ agha, ha agaghị amụkwa otú e si alụ agha.Ndị ụlọ Jekọb, bịanụ ka anyị jee ije nìhè Jehova.Nihi na ị gbahapụwo ndị gị, bụ ụlọ Jekọb. Nihi na ha jupụtara nihe si nEbe Ọwụwa Anyanwụ, ha na-emekwa anwansi dị ka ndị Filistia, ụmụ ala ọzọ jupụtakwara netiti ha.Ala ha jupụtara nọlaọcha na ọlaedo, akụ ha anaghị agwụ agwụ. Ala ha jupụtara nịnyịnya, a pụghịkwa ịgụta ụgbọ ịnyịnya ha ọnụ.Ala ha jupụtakwara na chi na-abaghị uru. Ihe aka mmadụ rụrụ ka ha na-akpọrọ isiala, bụ ihe mkpịsị aka mmadụ mere.A na-ewetu mmadụ ala, wee mee ka mmadụ dị ala, ị pụghịkwa ịgbaghara ha.Banye noké nkume, zookwa nájá nihi ịdị egwu Jehova, zookwa nihi ịdị ukwuu ya dị ebube.A ga-eme ka anya dị mpako nke mmadụ dịrị ala, a ga-ewedakwa ịdị elu nke ndị mmadụ ala; ọ bụkwa naanị Jehova ka a ga-ebuli elu nụbọchị ahụ.Nihi na ọ bụ ụbọchị Jehova nke ụsụụ ndị agha. Ọ ga-abịakwasị onye ọ bụla dị mpako na onye na-ebuli onwe ya elu, bịakwasịkwa onye ọ bụla e buliri elu ma ọ bụ onye e wedara ala;ọ ga-abịakwasịkwa osisi sida niile nke Lebanọn ndị dị elu na ndị e buliri elu nakwa oké osisi niile nke Beshan;ọ ga-abịakwasịkwa ugwu niile dị elu na ugwu nta niile e buliri elu;ọ ga-abịakwasịkwa ụlọ nche niile dị elu na mgbidi niile e wusiri ike;ọ ga-abịakwasịkwa ụgbọ mmiri niile nke Tashish na ụgbọ epeepe niile a na-achọsi ike.A ga-eweda mpako nke mmadụ ala, a ga-emekwa ka ịdị elu nke ndị mmadụ dị ala; ọ bụkwa naanị Jehova ka a ga-ebuli elu nụbọchị ahụ.Chi ndị na-abaghị uru agaghị adịkwa ma ọlị.Ndị mmadụ ga-abanyekwa nọgba nkume nakwa nime ọnụ nihi ịtụ Jehova ụjọ nakwa iji zoo nihi ịdị ukwuu ya dị ebube, mgbe ọ ga-ebili ka ụwa wee maa jijiji.Nụbọchị ahụ, mmadụ ga-atụfusị chi ya na-abaghị nihe, ndị e ji ọlaọcha mee, na chi ya na-abaghị uru ndị e ji ọlaedo mee, ndị e meere ya ka ọ na-akpọ isiala nihu ha. Ọ ga-atụpụrụ ha nkapị na ụsụ,iji banye noghere ndị dị noké nkume nakwa nebe ndị gbawara agbawa na nkume dị elu, nihi ịtụ Jehova ụjọ nakwa iji zoo nihi ịdị ukwuu ya dị ebube, mgbe ọ ga-ebili ka ụwa wee maa jijiji.Maka ọdịmma unu, hapụnụ mmadụ, bụ onye na-eji imi ya eku ume, nihi na ọ bụ gịnị mere a ga-eji jiri ya kpọrọ ihe? 